Mestské zastupiteľstvo v Košiciach

U z n e s e n i e
z VIII. rokovania Mestského zastupiteľstva v Košiciach, 
zo dňa 14. decembra 2015			         číslo: 285

Územný plán hospodársko – sídelnej aglomerácie Košice, Zmeny a doplnky 2015

Mestské zastupiteľstvo v Košiciach
podľa § 31 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a podľa § 6 zákona č. 369/1990 Zb. o obecnom zriadení v znení neskorších predpisov a § 6 ods. 2 písm. a) a d) Štatútu mesta Košice

A. berie na vedomie

1.	Správu o postupe obstarávania a o prerokovaní návrhu Územného plánu hospodársko – sídelnej aglomerácie Košice, Zmeny a doplnky 2015,
2.	súhlasné stanovisko Okresného úradu v Košiciach - Odbor výstavby a bytovej politiky v zmysle § 25 zákona č. 50/1976 Zb. o územnom plánovaní  a stavebnom poriadku (stavebný zákon) v znení neskorších predpisov k návrhu Územného plánu hospodársko – sídelnej aglomerácie Košice, Zmeny a doplnky 2015, oznámené listom č. OU-KE-OVBP-2015/042915 zo dňa 11.12.2015,

B. súhlasí

s vyhodnotením pripomienok k návrhu Územného plánu hospodársko – sídelnej aglomerácie Košice, Zmeny a doplnky 2015, 

C. schvaľuje

1.	Územný plán hospodársko – sídelnej aglomerácie Košice, Zmeny a doplnky 2015 v zmysle spracovanej dokumentácie okrem Zmeny č. 107: MČ Košice – Šaca – lokalita Kaštieľ,
2.	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť územného plánu HSA Košice podľa predloženého návrhu Územného plánu hospodársko – sídelnej aglomerácie Košice, Zmeny a doplnky 2015,

D. žiada 

primátora mesta Košice
zabezpečiť prostredníctvom odborne spôsobilej osoby pre obstarávanie predmetnej územnoplánovacej dokumentácie:

-	označenie textovej časti, výkresovej časti a záväznej časti územnoplánovacej dokumentácie schvaľovacou doložkou podľa § 28 ods. 1 zákona č. 50/1976 Zb. o územnom plánovaní  a stavebnom poriadku v znení neskorších predpisov,
-	vyhotovenie registračného listu podľa § 28 ods. 5 zákona č. 50/1976 Zb. o územnom plánovaní a stavebnom poriadku v znení neskorších predpisov a jeho doručenie príslušnému ministerstvu SR spolu s kópiou uznesenia o schválení  územnoplánovacej dokumentácie,
2

-	uloženie Územného plánu hospodársko – sídelnej aglomerácie Košice, Zmeny a doplnky 2015 na Meste Košice, na stavebnom úrade Mesta Košice a na Okresnom úrade 
v Košiciach - Odbor výstavby a bytovej politiky do 3 mesiacov od jeho schválenia v mestskom zastupiteľstve.

	MUDr. Richard Raši, PhD., MPH	
	primátor mesta Košice
	Podpísal dňa: 18.12.2015

Za správnosť:	Ing. Pavol Lazúr

		Mgr. Matej Čontofalský

Zapisovateľka: Blanka Lukáčová